CELEX: 62018TN0602
Language: et
Date: 2018-10-05 00:00:00
Title: Kohtuasi T-602/18: 5. oktoobril 2018 esitatud hagi – Ayuntamiento de Enguera versus komisjon

3.12.2018   
            
            
               ET
            
            
               Euroopa Liidu Teataja
            
            
               C 436/60
            
         
      5. oktoobril 2018 esitatud hagi – Ayuntamiento de Enguera versus komisjon
      (Kohtuasi T-602/18)
      (2018/C 436/84)
      Kohtumenetluse keel: hispaania
      
         Pooled
      
      
         Hageja: Ayuntamiento de Enguera (Enguera, Hispaania) (esindajad: advokaadid J. Palau Navarro, J. Ortiz Ballester ja V. Soriano i Piqueras)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  Tühistada Euroopa Komisjoni keskkonna peadirektoraadi direktoraadi „D looduskapital“ üksuse „ENV.D.4 – Life Programme“ juhataja 26. juuli 2018. aasta otsus asjas„LIFE 10 ENV/ES/000458 – ECOGLAUCA ÉRGON – Confirmation of recovery order“.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et on rikutud ELTL artiklit 296, kuna vaidlustatud otsuses puudub mis tahes põhjendus.
               
            
                  2.
               
               
                  Teine väide, et põhjendus on ebatäpne, juhul kui oletada, et esineb varjatud põhjendus.
               
            
                  3.
               
               
                  Kolmas väide, et on rikutud õigust heale haldusele, mis on ette nähtud Euroopa Liidu põhiõiguste harta artiklis 41, kuna:
                  
                              —
                           
                           
                              on eiratud isikute õigust olla ära kuulatud enne, kui tema kohta võetakse individuaalne meede, mis teda ebasoodsalt mõjutab. Siinses asjas ei ole nimelt mingilgi moel arvesse võetud ühtegi hageja kirjalikku avaldust, ega antud talle võimalust oma väiteid esitada enne lõpliku otsuse tegemist;
                           
                        
                              —
                           
                           
                              ei rahuldatud hageja taotlusi tutvuda toimikuga tervikuna;
                           
                        
                              —
                           
                           
                              kuigi hageja pöördus kostja poole alati hispaania keeles, koostas komisjon kõik oma teatised ja otsused inglise keeles.
                           
                        
            
                  4.
               
               
                  Neljas väide, et on rikutud avaliku võimu meelevaldse tegevuse keeldu, kuna vaidlustatud otsus ei kohalda asjakohaseid norme või teaduslikke kriteeriume, vaid üksnes subjektiivset kriteeriumit, vähendades või tühistades liidu rahalise osalemise kinnitatud projektis ilma põhjenduseta.
               
            
                  5.
               
               
                  Viies väide, et on rikutud õiguskindluse põhimõtet, kuna komisjon on teinud otsuse oma varasemast praktikast kõrvale kaldudes, milles täielikult kinnitati, et ta nõustub hageja läbi viidud toimingutega, nii et tema suhtes võeti järsku ja arusaamatult vastu otsus, mida ta ei osanud oodata komisjoni eelnevat tegevust silmas pidades.